LĒMUMA PROJEKTS

2024.gada \_\_. jūnijā Lēmums Nr. \_\_\_\_

**Par dāvinājuma (ziedojuma) pieņemšanu no sabiedrības ar ierobežotu atbildību „Daugavpils satiksme”**

Pamatojoties uz Pašvaldību likuma 4.panta pirmās daļas 19.punktu, 10.panta pirmās daļas 17.punktu, Publiskas personas finanšu līdzekļu un mantas izšķērdēšanas novēršanas likuma 10.panta otro daļu, Ministru kabineta 13.08.2013. noteikumu Nr.535 „Noteikumi par publiskas personas finanšu līdzekļu un mantas dāvinājuma (ziedojuma) līgumu” 2.1. un 2.2.apakšpunktu, ievērojot ar Daugavpils valstspilsētas pašvaldības domes 2024.gada 13.jūnija lēmumu Nr.321 apstiprināto noteikumu Nr.1 „Noteikumi par dāvinājumu (ziedojumu) pieņemšanu, izlietošanu un uzskaiti Daugavpils valstspilsētas pašvaldības iestādēs” 10.2. apakšpunktu un 12., 16., 39. un 43.punktu, sabiedrības ar ierobežotu atbildību „Daugavpils satiksme” 2024.gada 30.maija kārtējās dalībnieku sapulces protokola Nr.4/2024 4.punktu,

ņemot vērā lietderības apsvērumus un to, ka tramvaju pieturvietas ir nepieciešamas Pašvaldības autonomās funkcijas – organizēt sabiedriskā transporta pakalpojumus izpildei,

ievērojot Pašvaldības domes Pilsētas saimniecības un attīstības komitejas 2024.gada \_\_\_.jūnija atzinumu, Pašvaldības domes Finanšu komitejas 2024.gada \_\_\_.jūnija atzinumu,

**Daugavpils valstspilsētas pašvaldības dome nolemj:**

1. Pieņemt no sabiedrības ar ierobežotu atbildību „Daugavpils satiksme”, reģistrācijas Nr.41503002269, juridiskā adrese: Daugavpils, 18. novembra iela 183, LV-5417, bez atlīdzības, noslēdzot dāvinājuma (ziedojuma) līgumu, Pašvaldības iestādes „Komunālā saimniecības pārvalde” īpašumā 8 (astoņas) tramvaju pieturvietas saskaņā ar pielikumu (turpmāk – Īpašums).
2. Daugavpils valstspilsētas pašvaldības centrālās pārvaldes Juridiskā departamenta Kapitālsabiedrību pārraudzības nodaļai nodrošināt dāvinājuma (ziedojuma) tipveida līguma projekta sagatavošanu par Īpašuma iegūšanu Pašvaldības iestādes „Komunālā saimniecības pārvalde” īpašumā bez atlīdzības.
3. Pašvaldības iestādes “Komunālās saimniecības pārvalde” vadītājam Valērijam Golubevam ievērot normatīvajos aktos noteikto prasību izpildi attiecībā uz dāvinājuma (ziedojuma) pieņemšanu un lēmumu pieņemšanu attiecībā uz dāvinātāju (ziedotāju).
4. Uzdot Pašvaldības iestādes “Komunālās saimniecības pārvalde” vadītājam Valērijam Golubevam izveidot komisiju vismaz trīs cilvēku sastāvā Īpašuma vērtības noteikšanai.
5. Daugavpils pašvaldības centrālās pārvaldes Centralizētajai grāmatvedībai, pēc dāvinājuma līguma noslēgšanas, pieņemt uzskaitē Īpašumu.

Pielikumā:

* + - 1. Nododamo tramvaju pieturu saraksts uz 3 lp;
1. Tramvaju pieturu izvietojuma shēma uz 1 lp.

Daugavpils valstspilsētas pašvaldības domes priekšsēdētājs A.Elksniņš